
ข้อสอบข้อเขียนพระอภิธรรม  ภาคเรียนที่  ๒  ปีการศึกษา  ๒๕๖๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๑๕  ธันวาคม  พ. ศ. ๒๕๖๗
วิชา  :  ปกิณณกสังคหะ  สมุจจยสังคหะ  ๑๐  ข้อ  

รวม  ๑๐๐  คะแนน  

เวลา  ๔  ชม. 
๑. 
ก. ให้แสดงมาติกาทั้ง  ๖  พร้อมด้วยความหมาย ?
ข. นามเตปญฺญฃาส  คือสภาวธรรม  ๕๓  นั้น  ได้แก่อะไร ? ให้แสดงประเภทของเวทนาโดยนัยทั้ง  ๒  ด้วย ?
๒. 
ก. ให้แสดงการจำแนกสเหตุกจิต  โดยเหตุ ? 
ข. เมื่อจำแนกจิตโดยเหตุ  ๖  แล้ว  มีแต่อเหตุกจิต  เอกเหตุกจิต  ทวิเหตุกจิต  ติเหตุกจิต  ส่วนจตุเหตุกจิต     
   ปัญจเหตุกจิต  ฉเหตุกจิต  นั้นไม่มี  ที่เป็นเช่นนี้เพราะเหตุใด ?  
๓. 
ก. จิตที่ทำหน้าที่มากที่สุดมีกี่ดวง ?  คืออะไรบ้าง ?  ทำหน้าที่กี่อย่าง ?  คืออะไร ?
  
ข. เจตสิกที่ทำหน้าที่มากที่สุดมีกี่ดวง ?  คืออะไรบ้าง ? ทำหน้าที่กี่อย่าง ? คืออะไร ?
  
ค. จงแสดงฐานพิสดารว่ามีเท่าไร ?  คืออะไร ?  พร้อมหลักฐานบาลี ?
๔. 
ก. จงแปลคาถาต่อไปนี้
  ๑. เอกทฺวาริกจิตฺตานิ  

ปญฺจฉทฺวาริกานิ  จ
  ฉทฺวาริกวิมุตฺตานิ  

วิมุตฺตานิ  จ  สพฺพถา  ฯ
  ๒. ฉตฺติํสติ  ตถา  ตีณิ  

เอกตฺติํส  ยถากฺกมํ
  ทสธา  นวธา  เจติ  

ปญฺจธา  ปริทีปเย  ฯ
  
ข. จิตที่รับอารมณ์แน่นอนมีกี่ดวง ?  กี่ประเภท ?  อะไรบ้าง ?
๕. 
ก. คำว่า  วัตถุ  ในวัตถุสังคหะนี้  หมายความว่าอย่างไร ? วัตถุมีกี่อย่าง ?  คืออะไรบ้าง ? 
   จงแสดงมาพร้อมองค์ธรรม ?  
ข. จงแปลคาถาดังต่อไปนี้  
  ฉวตฺถุ  นิสฺสิตา  กาเม  

สตฺต  รูเป  จตุพฺพิธา
  ติวตฺถุ  นิสฺสิตารูเป  

ธาเตฺวกานิสฺสิตา  มตา ฯ
๖. 
ก. ปริจเฉทที่  ๗  เรียกว่าอะไร ?  หมายความว่าอะไร ?  มีธรรมอยู่เท่าไร ?  อะไรบ้าง ?
ข. วัตถุธรรม  หมายความว่าอะไร ?  มีเท่าไร ?  คืออะไรบ้าง ?
๗. 
ในอกุศลสังคหะ  มีธรรมอยู่กี่หมวด ?  คืออะไรบ้าง ? เมื่อว่าโดยประเภทแล้ว  มีเท่าไร ?  จงแสดงคันถะ  ๔  พร้อมทั้งความหมายและองค์ธรรม ?
๘. 
ก. จงแสดงจิตที่ไม่ได้องค์ฌาน  องค์มรรค  อินทรีย์  และ  พละ  มาให้ดู ? 
  
ข. ธรรมที่เป็น  ปฏิปักษ์ต่อ  องค์ฌาน  นั้น  คืออะไร ? ให้แสดงมาโดยเฉพาะ ๆ ?
๙. 
ก. คำว่า  สติปัฏฐาน  มีความหมายว่าอย่างไร ? แสดงวจนัตถะว่าอย่างไร ?  และอารมณ์อันเป็นที่ตั้งแห่งการกำหนดของสติมีเท่าไร ? คืออะไร ?  จงอธิบาย ?
ข. แสดงเหตุผลที่วิริยะดวงเดียว  เป็นสัมมัปธานทั้ง  ๔  ได้ ?
๑๐. 
ก. จงแสดงขันธ์  ๕  พร้อม  องค์ธรรม ?

ข. ให้แสดงอริยสัจจะ  ๔  พร้อมทั้ง  ความหมาย  และ  องค์ธรรม ? 
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๒  ปีการศึกษา  ๒๕๖๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันจันทร์ที่  ๑๖  ธันวาคม  พ. ศ. ๒๕๖๗
วิชา  :  ปกิณณกสังคหะ  สมุจจยสังคหะ  

๕  ข้อ  

๒๕  คะแนน  เวลา  

๑๕  นาที
๑. มาติกาทั้ง  ๖  และคำปฏิญญานั้น  แสดงว่าอย่างไร ?  ให้แปลมาด้วย ?  
ตอบ  คาถาแสดงมาติกาทั้ง  ๖  และคำปฏิญญา
  ๑. สมฺปยุตฺตา  ยถาโยคํ  
เตปญฺญฃาส  สภาวโต
  จิตฺตเจตสิกา  ธมฺมา  

เตสนฺทานิ  ยถารหํ
  ๒. เวทนาเหตุโต  กิจฺจ-  
ทฺวาราลมฺพนวตฺถุโต
  จิตฺตุปฺปาทวเสเนว  

สงฺคโห  นาม  นียเต
สภาวธรรม  ๕๓  คือ  จิตและเจตสิก  ชื่อว่า  นามเตปญฺญฃาส  ว่าโดยลักษณะของตน ๆ  ประกอบด้วย  
เอกุปฺปาทตา  เป็นต้น  ตามที่ประกอบได้  ดังแสดงแล้ว  โดยพิสดาร  (ในปริจเฉทที่  ๒)
บัดนี้  ข้าพเจ้าจะแสดงปกิณณกสังคหะ  ของจิตและเจตสิก  ว่าด้วยอำนาจแห่งการเกิดขึ้นของจิต  
โดยประเภทแห่ง  เวทนา  เหตุ  กิจจ์  ทวาร  อารมณ์  และวัตถุ  ตามสมควร
๒. 
ก. ให้แปลคาถาดังต่อไปนี้
  สุขํ  ทุกฺขมุเปกฺขาติ  

ติวิธา  ตตฺถ  เวทนา
  โสมนสฺสํ  โทมนสฺส-  

มิติ  เภเทน  ปญฺจธา
ข. คำว่า  เหตุ  หมายความว่าอย่างไร ?  ผลที่เกิดจากเหตุนั้น  ได้แก่อะไร ?
ตอบ  
ก. คาถานี้แปลความว่า
ในเวทนาสังคหะนั้น  ว่าโดยอารัมมณานุภวนลักขณะ  คือ  ลักษณะแห่งการเสวยอารมณ์แล้ว  มีเวทนา  ๓  อย่าง  คือ  ๑. สุขเวทนา  ๒. ทุกขเวทนา  ๓. อุเบกขาเวทนา  ว่าโดยอินทริยเภท  คือ  ประเภทแห่งอินทรีย์แล้ว  มีเวทนา  ๕  อย่าง  คือ  ๑. สุขเวทนา  ๒.ทุกขเวทนา  ๓.โสมนัสเวทนา  ๔. โทมนัสเวทนา  ๕.อุเบกขาเวทนา
  
ข. คำว่า  เหตุ  หมายความว่า  เป็นธรรมที่ให้ผลเกิดขึ้น  และให้ผลธรรมนั้นตั้งมั่นในอารมณ์และให้เจริญขึ้นได้  ผลที่เกิดจากเหตุนั้น  ได้แก่  กายกรรม  วจีกรรม  มโนกรรม  ที่เป็นกุศลบ้าง  อกุศลบ้าง  อพยากตะบ้าง
๓. อารมณ์  มีเท่าไร ?  คืออะไร ? จงแสดงพร้อมทั้งองค์ธรรม ?
ตอบ  
อารมณ์มี  ๖  คือ
๑. รูปารมณ์  องค์ธรรมได้แก่  สีต่าง ๆ
๒. สัททารมณ์  องค์ธรรมได้แก่  เสียงต่าง ๆ
๓. คันธารมณ์  องค์ธรรมได้แก่  กลิ่นต่าง ๆ
๔. รสารมณ์  องค์ธรรมได้แก่  รสต่าง ๆ
๕. โผฏฐัพพารมณ์  องค์ธรรมได้แก่  เย็น  ร้อน  อ่อน  แข็ง  หย่อน  ตึง
๖. ธรรมารมณ์  องค์ธรรมได้แก่  จิต  เจตสิก  ปสาทรูป ๕  สุขุมรูป ๑๖  นิพพาน  บัญญัติ
๔. กิเลส  มีกี่ชนิด ?  คืออะไรบ้าง ?  และจงแสดงการประหาณกิเลสทั้งหมดโดย  ศีล  สมาธิ  ปัญญา ?
ตอบ  
กิเลสมี  ๓  ชนิด  คือ  อนุสัยกิเลส  ปริยุฎฐานกิเลส  วีติกกมกิเลส
  
แสดงการประหาณกิเลสโดย  ศีล  สมาธิ  ปัญญา  ดังนี้
  ๑. ศีลกุศล  สามารถประหาณ  วีติกกมกิเลสได้
  ๒. สมาธิกุศล  สามารถประหาณ  ปริยุฏฐานกิเลสได้
  ๓. ปัญญาในมรรค  สามารถประหาณ  อนุสัยกิเลสได้
๕. จงตอบคําถามดังต่อไปนี้  
ก. สัพพจิตตสาธารณเจตสิก  ๗  เป็นขันธ์อะไรได้บ้าง ?  
ข. หทัยวัตถุ  เป็นอายตนะอะไร ?  
ค. อเหตุกกริยาจิต  ๓  เป็น  ธาตุ  อะไรได้บ้าง ?  
ง. รูป  ๒๘  นิพพาน  เป็น  สัจจะ  อะไรได้บ้าง ?  
จ. องค์ธรรม  ของ  ธรรมารมณ์  ธัมมายตนะ  ธัมมธาตุ  เหมือนกัน  หรือ  ต่างกันอย่างไร ?  
ตอบ  
ก. สัพพจิตตสาธารณเจตสิก  ๗  เป็น  เวทนาขันธ์  สัญญาขันธ์  สังขารขันธ์
ข. หทัยวัตถุ  เป็น  ธัมมายตนะ
ค. อเหตุกกริยาจิต  ๓  เป็น  มโนธาตุ  มโนวิญญาณธาตุ
ง. รูป  ๒๘  เป็น  ทุกขสัจจะ,  นิพพาน  เป็น  นิโรธสัจจะ
จ. องค์ธรรมของ  ธัมมายตนะ  กับ  ธัมมธาตุนั้น  เหมือนกัน  ได้แก่  เจตสิก  ๕๒  สุขุมรูป  ๑๖  นิพพาน
  ส่วนองค์ธรรมของธรรมารมณ์นั้นได้แก่  จิต  ๘๙  เจตสิก  ๕๒  ปสาทรูป  ๕  สุขุมรูป  ๑๖  นิพพาน  บัญญัติ
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่  ๒  ปีการศึกษา  ๒๕๖๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ  วันอาทิตย์ที่  ๑๕  ธันวาคม  พ. ศ. ๒๕๖๗
วิชา  :  ปกิณณกสังคหะ  สมุจจยสังคหะ  ๑๐  ข้อ  รวม  ๑๐๐  คะแนน  เวลา  ๔  ชม. 
๑. 
ก. ให้แสดงมาติกาทั้ง  ๖  พร้อมด้วยความหมาย ?
ข. นามเตปญฺญฃาส  คือสภาวธรรม  ๕๓  นั้น  ได้แก่อะไร ? ให้แสดงประเภทของเวทนาโดยนัยทั้ง  ๒  ด้วย ?
ตอบ  
ก. แสดงมาติกาทั้ง  ๖  พร้อมด้วยความหมาย  ดังนี้
๑. เวทนาสังคหะ  หมายความว่าการสงเคราะห์  จิต  เจตสิก  โดยประเภทแห่งเวทนา  ๓  หรือ  ๕
๒. เหตุสังคหะ  หมายความว่าการสงเคราะห์จิต  เจตสิก  โดยประเภทแห่งเหตุ  ๖
๓. กิจจสังคหะ  หมายความว่าการสงเคราะห์  จิต  เจตสิก  โดยประเภทแห่งกิจ  ๑๔  และฐาน  ๑๐
๔. ทวารสังคหะ  หมายความว่าการสงเคราะห์  จิต  เจตสิก  โดยประเภทแห่งทวาร  ๖
๕. อารัมมณสังคหะ  หมายความว่าการสงเคราะห์จิต  เจตสิก  โดยประเภทแห่งอารมณ์  ๖
๖. วัตถุสังคหะ  หมายความว่าการสงเคราะห์จิต  เจตสิก  โดยประเภทแห่งวัตถุ  ๖
  
ข. นามเตปญฺญฃาส  คือสภาวธรรม  ๕๓  นั้น  ได้แก่  จิตทั้งหมด  ว่าโดยลักษณะแล้วนับรวมเป็น  ๑  เจตสิก  ๕๒  และประเภทของเวทนาโดยนัยทั้ง  ๒  นั้น  คือ
  ๑. อารัมมณานุภวนลักขณนัย  คืออาการเป็นไปแห่งการเสวยอารมณ์
  ๒. อินทริยเภทนัย  คือ  การเป็นใหญ่เป็นผู้ปกครอง
๒. 
ก. ให้แสดงการจำแนกสเหตุกจิต  โดยเหตุ ? 
  
ข. เมื่อจำแนกจิตโดยเหตุ  ๖  แล้ว  มีแต่อเหตุกจิต  เอกเหตุกจิต  ทวิเหตุกจิต  ติเหตุกจิต  ส่วนจตุเหตุกจิต  ปัญจเหตุกจิต  ฉเหตุกจิต  นั้นไม่มี  ที่เป็นเช่นนี้เพราะเหตุใด ?  
ตอบ  
ก. การจำแนกสเหตุกจิตโดยเหตุ  ในสเหตุกจิต  ๗๑  หรือ  ๑๐๓  นั้น  
๑. เอกเหตุกจิต  จิตที่มีเหตุ  ๑  มี  ๒  ดวง  คือ  โมหมูลจิต  ๒  มีเหตุ  ๑  คือ  โมหเหตุ
๒. ทวิเหตุกจิต  จิตที่มีเหตุ  ๒  มี  ๒๒  ดวง  คือ  
-  โลภมูลจิต  ๘  มีเหตุ  ๒  คือ  โลภเหตุ  โมหเหตุ
-  โทสมูลจิต  ๒  มีเหตุ  ๒  คือ  โทสเหตุ  โมหเหตุ  
-  ญาณวิปปยุตตจิต  ๑๒  มีเหตุ  ๒  คือ  อโลภเหตุ  อโทสเหตุ
๓. ติเหตุกจิต  จิตที่มีเหตุ  ๓  มี  ๔๗  หรือ  ๗๙  ดวง  คือ
กามาวจรญาณสัมปยุตตจิต  ๑๒  มีเหตุ  ๓  คือ  อโลภเหตุ  อโทสเหตุ  อโมหเหตุ  
  
มหัคคตจิต  ๒๗  มีเหตุ  ๓  คือ  อโลภเหตุ  อโทสเหตุ  อโมหเหตุ
โลกุตตรจิต  ๘  หรือ  ๔๐  มีเหตุ  ๓  คือ  อโลภเหตุ  อโทสเหตุ  อโมหเหตุ  
  
การที่จตุเหตุกจิต  ปัญจเหตุกจิต  ฉเหตุกจิต  ไม่มีนั้น  เพราะ  
อกุศลเหตุ  มีเพียง  ๓  กุศลเหตุ  และอพยากตเหตุ  ก็มีเพียง  ๓  
ธรรมดาอกุศลเหตุ  กับกุศลเหตุ  หรือกับ  อพยากตเหตุนั้น  เกิดขึ้นพร้อมกันในจิตดวงเดียวกันไม่ได้  
ฉะนั้น  จตุเหตุกจิต  ปัญจเหตุกจิต  ฉเหตุกจิต  จึงไม่มี
๓. 
ก. จิตที่ทำหน้าที่มากที่สุดมีกี่ดวง ?  คืออะไรบ้าง ? ทำหน้าที่กี่อย่าง ? คืออะไร ?
  
ข. เจตสิกที่ทำหน้าที่มากที่สุดมีกี่ดวง ?  คืออะไรบ้าง ?  ทำหน้าที่กี่อย่าง ?  คืออะไร ?
 
ค. จงแสดงฐานพิสดารว่ามีเท่าไร ?  คืออะไร ?  พร้อมหลักฐานบาลี ?
ตอบ  
ก. จิตที่ทำหน้าที่มากที่สุดมี  ๒  ดวง  คือ  อุเบกขาสันตีรณจิต  ๒  ทำหน้าที่  ๕  อย่าง  คือ  ปฏิสนธิกิจ  
ภวังคกิจ  จุติกิจ  สันตีรณกิจ  ตทารัมมณกิจ
ข. เจตสิกที่ทำหน้าที่มากที่สุดมี  ๗  ดวง  คือ  สัพพจิตตสาธารณเจตสิก  ๗
  ทำหน้าที่  ๑๔  อย่าง  คือ  ปฏิสนธิกิจ  ภวังคกิจ  จุติกิจ  อาวัชชนกิจ  ทัสสนกิจ
  สวนกิจ  ฆายนกิจ  สายนกิจ  ผุสนกิจ  สัมปฏิจฉนกิจ  สันตีรณกิจ  โวฎฐัพพนกิจ  ชวนกิจ  ตทารัมมณกิจ
ค. ฐานโดยพิสดาร  มีจำนวน  ๒๕  คือ  ปฏิสนธิฐานมี  ๑  ภวังคฐานมี  ๖
  อาวัชชนฐานมี  ๒  ปัญจวิญญาณฐานมี  ๑  สัมปฏิจฉนฐานมี  ๑  สันตีรณฐานมี  ๑
  โวฏฐัพพนฐานมี  ๒  ชวนฐานมี  ๖  ตทารัมมณฐานมี  ๒  จุติฐานมี  ๓  
  รวมเป็นฐาน  ๒๕  ดังมีหลักฐานบาลีแสดงว่า
  สนฺธิ  เอกํ  ฉ  ภวงฺคํ  

ทฺวาวชฺชนํ  ปญฺจาทฺเยกํ
  เทฺว โว โช ฉ ตทา เทฺว ติ  
จุตีติ  ปญฺจวีสติ
๔. 
ก. จงแปลคาถาต่อไปนี้
  ๑. เอกทฺวาริกจิตฺตานิ  

ปญฺจฉทฺวาริกานิ  จ
      ฉทฺวาริกวิมุตฺตานิ  

วิมุตฺตานิ  จ  สพฺพถา  ฯ
  ๒. ฉตฺติํสติ  ตถา  ตีณิ  

เอกตฺติํส  ยถากฺกมํ
      ทสธา  นวธา  เจติ  

ปญฺจธา  ปริทีปเย  ฯ
  
ข. จิตที่รับอารมณ์แน่นอนมีกี่ดวง ?  กี่ประเภท ?  อะไรบ้าง ?
ตอบ  
ก. แปลความว่า
จิตที่เกิดในทวารเดียว  จิตที่เกิดในทวาร  ๕  จิตที่เกิดในทวาร  ๖  จิตที่บางทีเกิดในทวาร  ๖  
บางทีเกิดพ้นจากทวาร  ๖  และจิตที่เกิดพ้นจากทวาร  ๖  เสมอ  มีจำนวน  ตามลำดับดังนี้  คือ  
๓๖,  ๓,  ๓๑,  ๑๐  และ  ๙ 
  
ข. จิตที่รับอารมณ์แน่นอนมี  ๖๐  ดวง  ๔  ประเภท  คือ
  จิต  ๒๕  ดวง  คือ  ทวิปัญจวิญญาณจิต  ๑๐  มโนธาตุ  ๓  สันตีรณจิต  ๓  มหาวิปากจิต  ๘
  หสิตุปปาทจิต  ๑  เกิดได้ในอารมณ์  ๖  ที่เป็น  กามธรรม  อย่างเดียว
  จิต  ๖  ดวง  คือ  วิญญาณัญจายตนฌานจิต  ๓  เนวสัญญานาสัญญายตนฌานจิต  ๓
  เกิดได้ในธรรมารมณ์ที่เป็น  มหัคคตะ  อย่างเดียว
  จิต  ๒๑  ดวง  คือ  รูปาวจรจิต  ๑๕  (เว้น  อภิญญาจิต  ๒)  อากาสานัญจายตนฌานจิต  ๓
  อากิญจัญญายตนฌานจิต  ๓  เกิดได้ในธรรมารมณ์ที่เป็นบัญญัติ  อย่างเดียว
  จิต  ๘  ดวง  คือ  โลกุตตรจิต  ๘  เกิดได้ในธรรมารมณ์ที่เป็น  นิพพานอย่างเดียว
๕. 
ก. คำว่า  วัตถุ  ในวัตถุสังคหะนี้  หมายความว่าอย่างไร ?  วัตถุมีกี่อย่าง ? คืออะไรบ้าง ? จงแสดงมาพร้อมองค์
    ธรรม ?  
ข. จงแปลคาถาดังต่อไปนี้  
  ฉวตฺถํ  นิสฺสิตา  กาเม  

สตฺต  รูเป  จตุพฺพิธา
  ติวตฺถํ  นิสฺสิตารูเป  

ธาเตฺวกานิสฺสิตา  มตา ฯ
ตอบ  
ก. คำว่า  วัตถุ  ในวัตถุสังคหะนี้  หมายความว่า  ธรรมที่เป็นที่อาศัยของจิตและเจตสิก  ชื่อว่า  วัตถุ  
วัตถุมี  ๖  อย่าง  คือ
  ๑. จักขุวัตถุ  องค์ธรรมได้แก่  จักขุปสาท
  ๒. โสตวัตถุ  องค์ธรรมได้แก่  โสตปสาท
  ๓. ฆานวัตถุ  องค์ธรรมได้แก่  ฆานปสาท
  ๔. ชิวหาวัตถุ  องค์ธรรมได้แก่  ชิวหาปสาท
  ๕. กายวัตถุ  องค์ธรรมได้แก่  กายปสาท
  ๖. หทัยวัตถุ  องค์ธรรมได้แก่  หทัยรูป
  
ข. คาถานี้  แปลว่า  
  
นักศึกษาทั้งหลายพึงทราบ  วิญญาณธาตุ  ๗  ที่อาศัยวัตถุรูป  ๖  เกิดในกามภูมิ  ๑๑ 
พึงทราบ  วิญญาณธาตุ  ๔  คือ  จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป  ๓  คือ  จักขุวัตถุ  โสตวัตถุ  หทัยวัตถุ  เกิดในรูปภูมิ  ๑๕  (เว้นอสัญญสัตตภูมิ)
  
พึงทราบ  มโนวิญญาณธาตุ  ๑  ที่ไม่ได้อาศัยวัตถุรูป  เกิดในอรูปภูมิ ๔
๖. 
ก. ปริจเฉทที่  ๗  เรียกว่าอะไร ?  หมายความว่าอะไร ?  มีธรรมอยู่เท่าไร ?  อะไรบ้าง ?
ข. วัตถุธรรม  หมายความว่าอะไร ?  มีเท่าไร ?  คืออะไรบ้าง ?
ตอบ  
ก. ปริจเฉทที่  ๗  เรียกว่า  สมุจจยสังคหะ
หมายความว่า  เป็นปริจเฉทที่แสดงการรวบรวมปรมัตถธรรมทั้ง  ๔  ที่มีสภาพเข้ากันได้ให้อยู่เป็นหมวด ๆ  
มีธรรม  ๔  หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่าย  อกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็น  กุศล  อกุศล  อพยากตะ  ทั้ง  ๓  ปนกัน  หมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกัน  หมวดหนึ่ง
ข. วัตถุธรรม  หมายความว่า  ธรรมที่มีองค์ธรรมปรมัตถ์ของตนโดยเฉพาะ  สามารถปรากฏแก่ปัญญาได้  มี  ๗๒  คือ  จิตทั้งหมดนับเป็น  ๑  เจตสิก  ๕๒  นิปผันนรูป  ๑๘  นิพพาน  ๑
๗. ในอกุศลสังคหะ  มีธรรมอยู่กี่หมวด ?  คืออะไรบ้าง ?  เมื่อว่าโดยประเภทแล้ว  มีเท่าไร ? คืออะไร ?
    จงแสดงคันถะ  ๔  พร้อมทั้งความหมายและองค์ธรรม ?
ตอบ  
ในอกุศลสังคหะมีธรรมอยู่  ๙  หมวด  คือ
๑. อาสวะ  ๒.โอฆะ  ๓. โยคะ  ๔. คันถะ  ๕. อุปาทาน  ๖. นีวรณะ  ๗. อนุสัย  ๘.สังโยชน์  ๙. กิเลส  เมื่อว่าโดยประเภท  มี  ๕๕ ประเภท
แสดงคันถะ  ๔  พร้อมทั้งความหมาย  และองค์ธรรม
๑. อภิชฌากายคันถะ  ธรรมชาติที่เกี่ยวคล้องนามกายรูปกายไว้โดยอาการผูกพันอยู่ในกามคุณอารมณ์  
องค์ธรรม  ได้แก่  โลภเจตสิก  ที่ในโลภมูลจิต  ๘
๒. พยาปาทกายคันถะ  ธรรมชาติที่เกี่ยวคล้องนามกายรูปกายไว้โดยอาการโกรธ  องค์ธรรมได้แก่  โทสเจตสิก  ที่ในโทสมูลจิต  ๒
๓. สีลัพพตปรามาสกายคันถะ  ธรรมชาติที่เกี่ยวคล้องนามกายรูปกายไว้โดยอาการยึดถือในการปฏิบัติที่ผิด  องค์ธรรมได้แก่  ทิฏฐิเจตสิก  ที่ในทิฏฐิคตสัมปยุตตจิต  ๔
๔. อิทังสัจจาภินิเวสกายคันถะ  ธรรมชาติที่เกี่ยวคล้องนามกายรูปกายไว้  โดยอาการยึดมั่นในความเห็นผิดของตนว่าถูก  ความเห็นของคนอื่นว่าผิด  องค์ธรรมได้แก่ทิฏฐิเจตสิก  ที่ในทิฏฐิคตสัมปยุตตจิต  ๔. 
๘. 
ก. จงแสดงจิตที่ไม่ได้องค์ฌาน  องค์มรรค  อินทรีย์  และ  พละ  มาให้ดู ? 
  
ข. ธรรมที่เป็น  ปฏิปักษ์ต่อ  องค์ฌาน  นั้น  คืออะไร ?  ให้แสดงมาโดยเฉพาะ ๆ  ?
ตอบ  
ก. ในทวิปัญจวิญญาณจิต  ๑๐  ย่อมไม่ได้  องค์ฌาน
  ในอเหตุกจิต  ๑๘  ย่อมไม่ได้  องค์มรรค
  เอกัคคตาเจตสิก  ที่ใน  อวิริยจิต  ๑๖  ย่อมไม่ถึงซึ่ง  สมาธินทรีย์  และ  สมาธิพละ  
  เอกัคคตาเจตสิก  ที่ใน  วิจิกิจฉาสัมปยุตตจิต  ย่อมไม่ถึงซึ่ง  มิจฉาสมาธิ  สมาธินทรีย์  และ  สมาธิพละด้วย  
  
ข. ธรรมที่  เป็นปฏิปักษ์ต่อ  องค์ฌาน  นั้นคือ
  ถีนมิทธนิวรณ์  เป็นปฏิปักษ์กับ  วิตก
  วิจิกิจฉานิวรณ์  เป็นปฏิปักษ์กับ  วิจาร
  พยาปาทนิวรณ์  เป็นปฏิปักษ์กับ  ปีติ
  กามฉันทนิวรณ์  เป็นปฏิปักษ์กับ  เอกัคคตา
  อุทธัจจกุกกุจจนิวรณ์  และ  โทมนัสเวทนา  เป็นปฏิปักษ์กับ  โสมนัสเวทนา  และ  อุเบกขาเวทนา
  ปีติ  และ  โสมนัสเวทนา  เป็นปฏิปักษ์กับ  โทมนัสเวทนา
๙. 
ก. คำว่า  สติปัฏฐาน  มีความหมายว่าอย่างไร ?  แสดงวจนัตถะว่าอย่างไร ?  และอารมณ์อันเป็นที่ตั้งแห่งการกำหนดของสติมีเท่าไร ? คืออะไร ? จงอธิบาย ?
ข. แสดงเหตุผลที่วิริยะดวงเดียว  เป็นสัมมัปธานทั้ง  ๔  ได้ ?
ตอบ  
ก. คำว่า  สติปัฎฐาน  หมายความว่า  สติที่เป็นประธานในสัมปยุตตธรรม  แล้วตั้งมั่นในอารมณ์มี  กาย  เป็นต้น  ดังมีวจนัตถะแสดงว่า  สติ  เอว  ปฏฺฐฃานนฺติ  =  สติปฎฺฐฃานํ
  อารมณ์อันเป็นที่ตั้งแห่งการกำหนดของสติ  มี  ๔  คือ
  ๑. รูปขันธ์  เป็นอารมณ์แห่งการกำหนดของสติ  เรียกว่า  กายานุปัสสนาสติปัฏฐาน
  ๒. เวทนาขันธ์  เป็นอารมณ์แห่งการกำหนดของสติ  เรียกว่า  เวทนานุปัสสนาสติปัฏฐาน
  ๓. วิญญาณขันธ์  เป็นอารมณ์แห่งการกำหนดของสติ  เรียกว่า  จิตตานุปัสสนาสติปัฏฐาน
  ๔. สัญญาขันธ์และสังขารขันธ์  เป็นอารมณ์แห่งการกำหนดของสติ  เรียกว่า  ธัมมานุปัสสนาสติปัฏฐาน
  ข. วิริยะดวงเดียวเป็นสัมมัปปธานทั้ง  ๔  ได้  เพราะกิจของวิริยะในที่นี้มีอยู่  ๔  อย่าง  คือ
  ๑. พยายามเพื่อละอกุศลที่เกิดแล้ว
  ๒. พยายามเพื่อไม่ให้อกุศลใหม่เกิด
  ๓. พยายามเพื่อให้กุศลใหม่เกิด
  ๔. พยายามเพื่อให้กุศลที่เกิดแล้วเจริญรุ่งเรืองขึ้น
๑๐. 
ก. จงแสดงขันธ์  ๕  พร้อม  องค์ธรรม ?
ข. ให้แสดงอริยสัจจะ  ๔  พร้อมทั้ง  ความหมาย  และ  องค์ธรรม ?
ตอบ  
ก. ๑. รูปขันธ์  องค์ธรรมได้แก่  รูป  ๒๘
๒. เวทนาขันธ์  องค์ธรรมได้แก่  เวทนาเจตสิก  ที่ในจิต  ๘๙  หรือ  ๑๒๑
๓. สัญญาขันธ์  องค์ธรรมได้แก่  สัญญาเจตสิก  ที่ในจิต  ๘๙  หรือ  ๑๒๑
๔. สังขารขันธ์  องค์ธรรมได้แก่  เจตสิก  ๕๐  (เว้นเวทนา  สัญญา)  ที่ในจิต  ๘๙  หรือ  ๑๒๑  ตามสมควร
๕. วิญญาณขันธ์  องค์ธรรมได้แก่  จิต  ๘๙  หรือ  ๑๒๑
ข. อริยสัจจะ  มี  ๔  อย่าง  คือ  
๑. ทุกขสัจจะ  ธรรมที่เป็นทุกข์  เป็นความจริงของพระอริยเจ้าทั้งหลาย  
  
    องค์ธรรมได้แก่  โลกียจิต  ๘๑  เจตสิก  ๕๑  (เว้นโลภะ)  รูป  ๒๘
๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  
    องค์ธรรมได้แก่  โลภเจตสิก
๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่  นิพพาน
๔. มรรคสัจจะ  ธรรมที่เป็นเหตุให้ถึงความดับทุกข์  เป็นความจริงของพระอริยเจ้าทั้งหลาย
  
    องค์ธรรมได้แก่  มัคคังคเจตสิก  ๘  ดวง  มีปัญญาเจตสิก  เป็นต้น  ที่ในมรรคจิต  ๔
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
